b'\n_START_ARTICLE_\nKati Tolmoff\n_START_PARAGRAPH_\nKati Tolmoff (s. 3. joulukuuta 1983 Tartto) on virolainen entinen sulkapalloilija. H\xc3\xa4n edusti seuratasolla Tarton yliopiston joukkuetta._NEWLINE_Tolmoff osallistui MM-kisoissa 2007 kaksinpeliin, jossa h\xc3\xa4n putosi heti ensimm\xc3\xa4isell\xc3\xa4 kierroksella h\xc3\xa4vitty\xc3\xa4\xc3\xa4n Kanadan Anna Ricelle. H\xc3\xa4n eteni seuraavana vuonna EM-kilpailuissa toiselle kierrokselle ja osallistui my\xc3\xb6s uransa ainoisiin olympialaisiin, joissa h\xc3\xa4n h\xc3\xa4visi ensimm\xc3\xa4isen ottelunsa irlantilaiselle Chloe Mageelle. Tolmoff osallistui MM-kilpailuihin viimeist\xc3\xa4 kertaa vuonna 2009, jolloin h\xc3\xa4n p\xc3\xa4\xc3\xa4si kaksinpeliss\xc3\xa4 toiselle kierrokselle saakka._NEWLINE_Tolmoffin paras sijoitus BWF:n ranking-listalla on 45. tila, jonka h\xc3\xa4n saavutti kaksinpeliss\xc3\xa4 vuoden 2009 lopulla.'